આ પ્રથા વર્ષોથી ચાલી આવે છે. તેથી તેમાં ફેરફાર ન કરવો. આ તકે ખેડૂતોએ એવો પણ આક્ષેપ કર્યો હતો કે વેપારીઓ માલની ગુણવતાના બહાના હેઠળ જગતના તાતની કાળી મજૂરીના વળતરમાં પણ ભાગ પડાવી રહ્યા છે. આમ ખેડૂતને દબાણ કરીને સસ્તા ભાવે વેપારીઓ માલ વેચવા મજબૂર કરી રહ્યાના આક્ષેપ સાથે ખેડૂતોએ યાર્ડના ગેટ બંધ કરી હરરાજી બંધ કરાવી દીધી હતી. ત્યારબાદ ખેડૂત હિતરક્ષક સમિતિના નેજા હેઠળ સૂરપાલભાઇ બારડને આગેવાનીમાં ખેડૂતોએ મામલતદારને આવેદનપત્ર પાઠવ્યું હતું. જેમાં યાર્ડમાં ખેડૂતોને કૃષિ પેદાશોના પોષણક્ષમ ભાવ મળી રહે તેવી ઉગ્ર રજૂઆત કરી હતી.